ΝΟΜΟΣ ΠΟΥ ΠΡΟΒΛΕΠΕΙ ΓΙΑ ΤΟΝ ΠΡΟΫΠΟΛΟΓΙΣΜΟ ΤΟΥ ΚΥΠΡΙΑΚΟΥ ΟΡΓΑΝΙΣΜΟΥ ΑΝΑΠΤΥΞΕΩΣ ΓΗΣ ΓΙΑ ΤΟ ΟΙΚΟΝΟΜΙΚΟ ΕΤΟΣ ΠΟΥ ΛΗΓΕΙ ΣΤΙΣ ΤΡΙΑΝΤΑ ΜΙΑ ΔΕΚΕΜΒΡΙΟΥ ΤΟΥ ΕΤΟΥΣ ΔΥΟ ΧΙΛΙΑΔΕΣ ΕΙΚΟΣΙ ΔΥΟ

|  |  |  |  |  |  |
| --- | --- | --- | --- | --- | --- |
| Προοίμιο.  20(Ι) του 2014  123(Ι) του 2016  133(Ι) του 2016  159(Ι) του 2017. | ΕΠΕΙΔΗ, σύμφωνα με τον περί της Δημοσιονομικής Ευθύνης και του Δημοσιονομικού Πλαισίου Νόμο, ο ετήσιος προϋπολογισμός κάθε κρατικού οργανισμού και όλοι οι συμπληρωματικοί προϋπολογισμοί αυτού, καταρτίζονται και κατατίθενται στη Βουλή των Αντιπροσώπων για ψήφιση με τον ίδιο τρόπο και την ίδια διαδικασία που αναφέρεται σε αυτόν, | | | | |
|  |  | | | | |
|  | ΚΑΙ ΕΠΕΙΔΗ, είναι αναγκαία η πρόβλεψη για τις δαπάνες του Κυπριακού Οργανισμού Αναπτύξεως Γης για το έτος που λήγει την 31η Δεκεμβρίου 2022 για τις οποίες δεν έχει ήδη γίνει πρόβλεψη ή δε θα γίνει τέτοια αργότερα από οποιοδήποτε νόμο, | | | | |
|  |  | | | | |
|  | Για όλους τους πιο πάνω λόγους, η Βουλή των Αντιπροσώπων ψηφίζει ως ακολούθως: | | | | |
|  |  | | | | |
| Συνοπτικός  τίτλος. | 1. Ο παρώνΝόμος θα αναφέρεται ως ο περί Προϋπολογισμού του Κυπριακού Οργανισμού Αναπτύξεως Γης του 2022 Νόμος του 2022. | | | | |
|  |  | | | | |
| Έγκριση  πληρωμής από  το Ταμείο του  Κυπριακού  Οργανισμού Αναπτύξεως  Γης ποσού  ύψους  €23.405.582  για τη χρήση  του έτους  που λήγει  την 31η  Δεκεμβρίου  2022. | 1. Επιπροσθέτως των ποσών που έχουν ήδη προϋπολογισθεί νόμιμα για τη χρήση του Κυπριακού Οργανισμού Αναπτύξεως Γης ή που θα προϋπολογισθούν αργότερα νόμιμα για τη χρήση αυτή, εγκρίνεται όπως διατεθεί από το Ταμείο του Κυπριακού Οργανισμού Αναπτύξεως Γης και χρησιμοποιηθεί για τη χρήση του έτους που λήγει στις 31 Δεκεμβρίου 2022 ποσό που δεν υπερβαίνει τα είκοσι τρία εκατομμύρια τετρακόσιες πέντε χιλιάδες, πεντακόσια ογδόντα δύο ευρώ, για κάλυψη των δαπανών του Κυπριακού Οργανισμού Αναπτύξεως Γης για την περίοδο αυτή. | | | | |
|  |  | | | | |
| Ειδίκευση των  ποσών που θα  δαπανηθούν.  Πρώτος  Πίνακας. | 1. Το ποσό που χορηγείται από το άρθρο 2, χορηγείται ως ειδικευμένη πίστωση για τις υπηρεσίες και τους σκοπούς που αναφέρονται στο Δελτίο Δαπανών του Πρώτου Πίνακα. | | | | |
|  |  | | | | |
| Χρησιμοποίηση  του  περισσεύματος ορισμένων  άρθρων για την  κάλυψη του  ελλείμματος  άλλων άρθρων  κάτω από το  ίδιο  Κεφάλαιο.  Πρώτος  Πίνακας. | 4.-(1) Τηρουμένων των διατάξεων της πρώτης επιφύλαξης, εφ’ όσον το ολικό ποσό που θα δαπανηθεί για τις υπηρεσίες και τους σκοπούς που αναφέρονται και εξειδικεύονται αντίστοιχα, κάτω από κάθε άρθρο στον Πρώτο Πίνακα, δεν υπερβεί το ολικό ποσό που χορηγείται με τον παρόντα Νόμο, ως ειδικευμένη πίστωση για τις εν λόγω υπηρεσίες και σκοπούς, αντίστοιχα, οποιοδήποτε περίσσευμα που προκύπτει από οποιοδήποτε άρθρο για τις εν λόγω υπηρεσίες και σκοπούς, είτε από την εξοικονόμηση δαπανών πάνω στο εν λόγω άρθρο είτε γιατί το ποσό που ψηφίστηκε για το εν λόγω άρθρο υπερβαίνει το ποσό που απαιτήθηκε και δαπανήθηκε με βάση τον παρόντα Νόμο, σε σχέση με το εν λόγω άρθρο, δύναται, με την έγκριση του διοικητικού συμβουλίου του Κυπριακού Οργανισμού Αναπτύξεως Γης, να διατεθεί και να δαπανηθεί για την κάλυψη του ελλείμματος οποιουδήποτε ποσού που δαπανήθηκε πάνω σε οποιοδήποτε άλλο άρθρο του ιδίου Κεφαλαίου του Πρώτου Πίνακα: | | | | |
|  |  | | | | |
|  | Νοείται ότι, οποιαδήποτε εξοικονόμηση από παράλειψη εκτέλεσης οποιασδήποτε υπηρεσίας ή σκοπού δεν θεωρείται ως εξοικονόμηση για τους σκοπούς του παρόντος άρθρου. | | | | |
|  |  | | | | |
|  | (2) Σε περίπτωση που δεν υπάρχουν εξοικονομήσεις, όπως προβλέπεται στο εδάφιο (1), δύναται μετά από έγκριση του Υπουργού Εσωτερικών να μεταφερθούν πιστώσεις από το Άρθρο 1 “Μη Προβλεπόμενες Δαπάνες και Αποθεματικό” του Κεφαλαίου 7 “Μη Προβλεπόμενες Δαπάνες και Αποθεματικό” του Πρώτου Πίνακα και να δαπανηθούν για την κάλυψη του ελλείμματος οποιουδήποτε ποσού που δαπανήθηκε πάνω σε οποιοδήποτε άρθρο των Κεφαλαίων του Πρώτου Πίνακα. | | | | |
|  |  | | | | |
|  | (3) Μέσα σε ένα μήνα από την έγκριση του Υπουργού Εσωτερικών, σύμφωνα με τις διατάξεις του εδαφίου (2), κατατίθεται από αυτόν ενώπιον της Βουλής των Αντιπροσώπων έκθεση που να δεικνύει τις περιπτώσεις στις οποίες δόθηκε η έγκριση αυτή και τις συνθήκες κάτω από τις οποίες αυτή χορηγήθηκε και αντίγραφο της έκθεσης κοινοποιείται στον Υπουργό Οικονομικών. | | | | |
|  |  | | | | |
|  | (4) Κάθε υπέρβαση κονδυλίων κατά παράβαση της διαδικασίας που προβλέπεται στα εδάφια (1) και (2), θεωρείται ότι δεν έγινε νόμιμα και οι λειτουργοί που ασκούν έλεγχο πάνω στα κονδύλια από τα οποία έγινε η υπέρβαση καθίστανται προσωπικά υπεύθυνοι για κάθε υπέρβαση που διενεργήθηκε ή που θα διενεργηθεί. | | | | |
|  |  | | | | |
| Μείωση κλιμάκων εισδοχής.  Παράρτημα.  Μισθολογικές Κλίμακες. | 5.-(1) Ανεξαρτήτως των διατάξεων οποιουδήποτε άλλου νόμου ή Κανονισμών που ρυθμίζουν τη μισθοδοσία των δημόσιων θέσεων, πρόσωπα που από την 1η Ιανουαρίου 2012 και στο εξής διορίζονται σε θέσεις Πρώτου Διορισμού ή Πρώτου Διορισμού και Προαγωγής στις κατώτερες θέσεις των υφιστάμενων δομών θέσεων που περιλαμβάνονται στον παρόντα Νόμο ή προσλαμβάνονται πάνω σε έκτακτη βάση ή με σύμβαση για εκτέλεση καθηκόντων που αντιστοιχούν στις κατώτερες θέσεις των υφιστάμενων δομών του Κυπριακού Οργανισμού Αναπτύξεως Γης θα λαμβάνουν, κατά τα δύο (2) πρώτα έτη της υπηρεσίας ή απασχόλησής τους, ετήσιο βασικό μισθό ανάλογα με τη μισθολογική κλίμακα της θέσης στην οποία διορίζονται ή προάγονται ή προσλαμβάνονται όπως δεικνύονται στο Παράρτημα-Μισθολογικές Κλίμακες. | | | | |
|  |  | | | | |
|  | (2) Με τη συμπλήρωση είκοσι τεσσάρων (24) μηνών υπηρεσίας ή απασχόλησης στους υπό αναφορά βασικούς μισθούς, ο εργοδοτούμενος τοποθετείται στην αρχική βαθμίδα της μισθολογικής κλίμακας της θέσης, όπως αυτή αναφέρεται στο οικείο Σχέδιο Υπηρεσίας ή σε σημείωση στον παρόντα Νόμο: | | | | |
|  |  | | | | |
|  | Νοείται ότι, ενδεχόμενη προηγούμενη υπηρεσία ή απασχόληση σε μειωμένη κλίμακα εισδοχής, συμψηφίζεται με υπηρεσία ή απασχόληση σε μειωμένη κλίμακα εισδοχής άλλης θέσης ή καθεστώτος απασχόλησης στον ίδιο εργοδότη, για σκοπούς συμπλήρωσης των είκοσι τεσσάρων (24) μηνών: | | | | |
|  |  | | | | |
|  | Νοείται περαιτέρω ότι, για σκοπούς συμπλήρωσης των είκοσι τεσσάρων (24) μηνών λαμβάνονται υπόψη οι ίδιες περίοδοι υπηρεσίας ή απασχόλησης που λαμβάνονται υπόψη για σκοπούς παραχώρησης της ετήσιας μισθοδοτικής προσαύξησης. | | | | |
|  |  | | | | |
|  | (3) Για τους σκοπούς του παρόντος άρθρου, ο όρος “θέσεις” περιλαμβάνει μόνιμες θέσεις στον Οργανισμό με τις υπό αναφορά κλίμακες εισδοχής και ο όρος “πρόσωπα που προσλαμβάνονται πάνω σε έκτακτη βάση ή με σύμβαση” περιλαμβάνει εργοδοτούμενους σε έκτακτη βάση ή εργοδοτούμενους καθορισμένης διάρκειας ή εργοδοτούμενους αορίστου χρόνου και άλλους με παρόμοιο καθεστώς απασχόλησης που προσλαμβάνονται, σύμφωνα με τον κατά περίπτωση Νόμο: | | | | |
|  |  | | | | |
|  | Νοείται ότι, η μείωση των κλιμάκων εισδοχής δεν τυγχάνει εφαρμογής στις περιπτώσεις- | | | | |
|  |  | | | | |
|  | (α) | | υπαλλήλων που κατέχουν μόνιμη θέση, οι οποίοι, είτε διορίστηκαν πριν την 1η Ιανουαρίου 2012, είτε μετά την 1η Ιανουαρίου 2012 και υπηρέτησαν συνολικά για είκοσι τέσσερις (24) μήνες σε μειωμένη κλίμακα εισδοχής, και χωρίς να μεσολαβήσει διακοπή, διορίζονται ή προάγονται σε άλλη θέση ή αποσπώνται για οποιοδήποτε σκοπό, | | |
|  |  | |  | | |
|  | (β) | | έκτακτου υπαλλήλου ή με σύμβαση προσωπικού, ο οποίος είτε είχε προσληφθεί πριν την 1η Ιανουαρίου 2012, είτε μετά την 1η Ιανουαρίου 2012 και απασχολήθηκε συνολικά για είκοσι τέσσερις (24) μήνες σε μειωμένη κλίμακα εισδοχής και διορίζεται σε θέση, χωρίς να έχει μεσολαβήσει διακοπή μεταξύ της ημερομηνίας διορισμού και της απασχόλησης σε έκτακτη βάση ή με σύμβαση, | | |
|  |  | |  | | |
|  | (γ) | | έκτακτου υπαλλήλου ή με σύμβαση προσωπικού του οποίου διαφοροποιούνται οι όροι απασχόλησης χωρίς να έχει μεσολαβήσει διακοπή στην απασχόληση στον Οργανισμό και είτε είχε προσληφθεί πριν την 1η Ιανουαρίου 2012 είτε μετά την 1η Ιανουαρίου 2012 και έχει ήδη απασχοληθεί συνολικά για είκοσι τέσσερις (24) μήνες σε μειωμένη κλίμακα εισδοχής, και | | |
|  |  | |  | | |
|  | (δ) | | μόνιμου υπαλλήλου της κρατικής υπηρεσίας ή νομικού προσώπου δημοσίου δικαίου που διορίζεται σε μόνιμη θέση, χωρίς να έχει μεσολαβήσει διακοπή της απασχόλησης, και, είτε είχε διοριστεί πριν την 1η Ιανουαρίου 2012 στην κρατική υπηρεσία ή στο νομικό πρόσωπο δημοσίου δικαίου είτε είχε απασχοληθεί στην κρατική υπηρεσία ή στο νομικό πρόσωπο δημοσίου δικαίου συνολικά για είκοσι τέσσερις (24) μήνες σε μειωμένη κλίμακα εισδοχής πριν διοριστεί στον Οργανισμό: | | |
|  |  | |  | | |
|  |  | | Νοείται ότι, υπηρεσία σε μειωμένη κλίμακα εισδοχής στην κρατική υπηρεσία ή στο νομικό πρόσωπο δημοσίου δικαίου συμψηφίζεται με υπηρεσία σε μειωμένη κλίμακα εισδοχής στον Οργανισμό για σκοπούς συμπλήρωσης των είκοσι τεσσάρων (24) μηνών. | | |
|  |  | |  | | |
|  | (4) Παρέχεται εξουσία στον Υπουργό Οικονομικών να αποφασίζει για την άρση ανωμαλιών και την επίλυση προβλημάτων που δυνατό να προκύψουν από την εφαρμογή των διατάξεων του παρόντος άρθρου. | | | | |
|  |  | | | | |
| Απαγόρευση προσλήψεων  για κάλυψη έκτακτων και εποχιακών αναγκών. | 6.-(1) Ανεξαρτήτως των διατάξεων του παρόντος Νόμου και οποιουδήποτε άλλου σε ισχύ νόμου ή Κανονισμών που εκδίδονται δυνάμει αυτού, ουδεμία δαπάνη διενεργείται για την πρόσληψη εργοδοτουμένων καθορισμένης διάρκειας και προσώπων για την κάλυψη έκτακτων αναγκών πάνω σε δεκαπενθήμερη βάση. | | | | |
|  |  | | | | |
|  | (2) Ανεξαρτήτως των διατάξεων του παρόντος Νόμου και οποιουδήποτε άλλου σε ισχύ νόμου ή Κανονισμών που εκδίδονται δυνάμει αυτού, ουδεμία δαπάνη διενεργείται για την πρόσληψη πρόσθετων εκτάκτων υπαλλήλων και πρόσθετου έκτακτου προσωπικού για εποχιακές ανάγκες σε αριθμό που να υπερβαίνει τον αριθμό του υπηρετούντος προσωπικού για εποχιακές ανάγκες για το έτος 2021 και πρόσθετων προσώπων για την κάλυψη έκτακτων αναγκών για χρονικό διάστημα που δεν υπερβαίνει κατ’ ανώτατο όριο τις δεκαπέντε (15) εργάσιμες μέρες. | | | | |
|  |  | | | | |
|  | (3) Ανεξαρτήτως των διατάξεων του παρόντος Νόμου και οποιουδήποτε άλλου σε ισχύ νόμου ή Κανονισμών που εκδίδονται δυνάμει αυτού, ουδεμία δαπάνη διενεργείται για την πρόσληψη πρόσθετου ωρομίσθιου προσωπικού και πρόσθετου ωρομίσθιου προσωπικού για την κάλυψη εποχιακών ή εκτάκτων αναγκών που να υπερβαίνει τον αριθμό του προσωπικού που απασχολήθηκε κατά το έτος 2021: | | | | |
|  |  | | | | |
|  |  | | | | |
|  | (4) Απαγορεύεται η πλήρωση κενών θέσεων ωρομίσθιου προσωπικού εκτός εάν- | | | | |
|  |  | | | | |
|  | (α) | ο Υπουργός Εσωτερικών, μετά την υποβολή αιτήματος από την αρμόδια αρχή, εισηγηθεί στον Υπουργό Οικονομικών την εξαίρεση από την απαγόρευση πλήρωσης μόνιμης ωρομίσθιας θέσης· και | | | |
|  |  |  | | | |
|  | (β) | ο Υπουργός Οικονομικών ενημερώσει γραπτώς τον Υπουργό Εσωτερικών για την απόφασή του σε σχέση με την εξαίρεση ή μη από την απαγόρευση πλήρωσης της συγκεκριμένης ωρομίσθιας θέσης. | | | |
|  |  | | | | |
|  | (5) Απαγορεύεται για το έτος 2022 η αντικατάσταση υπαλλήλων που αποχωρούν από την υπηρεσία για οποιοδήποτε λόγο, με νέες προσλήψεις εργοδοτουμένων καθορισμένης διάρκειας: | | | | |
|  |  | | | | |
|  | Νοείται ότι, οι διατάξεις του παρόντος άρθρου δεν επηρεάζουν με οποιοδήποτε τρόπο την ανανέωση συμβολαίων υπηρετούντων έκτακτων υπαλλήλων ή προσώπων ή ωρομίσθιου προσωπικού για κάλυψη εποχιακών ή εκτάκτων αναγκών. | | | | |
|  |  | | | | |
| Απαγόρευση πλήρωσης κενών θέσεων.  21(Ι) του 2013  153(Ι) του 2013  169(Ι) του 2013  157(Ι) του 2014  202(Ι) του 2014  195(Ι) του 2015  60(Ι) του 2017. | 7.-(1) Ανεξαρτήτως των διατάξεων οποιουδήποτε νόμου και των Κανονισμών που εκδίδονται δυνάμει αυτού, κατά την περίοδο που λήγει την 31η Δεκεμβρίου 2022, απαγορεύεται η πλήρωση θέσεων Πρώτου Διορισμού, θέσεων Προαγωγής και θέσεων Πρώτου Διορισμού και Προαγωγής που περιλαμβάνονται στον παρόντα Νόμο οι οποίες θα κενωθούν ή οι οποίες είναι κενές κατά την ημερομηνία έναρξης της ισχύος του παρόντος Νόμου, ανεξαρτήτως εάν έχει αρχίσει η διαδικασία πλήρωσής τους, σύμφωνα με τις διατάξεις του περί της Απαγόρευσης Πλήρωσης Κενών Θέσεων στο Δημόσιο και στον Ευρύτερο Δημόσιο Τομέα (Ειδικές Διατάξεις) Νόμου: | | | | |
|  |  | | | | |
|  | Νοείται ότι, ανεξαρτήτως των διατάξεων του εν λόγω Νόμου, είναι δυνατή η έναρξη και/ή η συνέχιση διαδικασίας πλήρωσης κενής ή κενούμενης θέσης Πρώτου Διορισμού ή θέσης Πρώτου Διορισμού και Προαγωγής ή θέσης Προαγωγής, μόνο στην περίπτωση που η αρμόδια για κάθε θέση αρχή, υποβάλει προηγουμένως αιτιολογημένο αίτημα, ώστε να της επιτραπεί η έναρξη και/ή η συνέχιση πλήρωσης κενής ή κενωθείσας θέσης, σύμφωνα με την προβλεπόμενη διαδικασία στον υπό αναφορά Νόμο. | | | | |
|  |  | | | | |
| Αναπροσαρμογή  του ύψους των  απολαβών. | 8.-(1) Ανεξαρτήτως των διατάξεων οποιουδήποτε άλλου νόμου ή Κανονισμού που ρυθμίζει θέματα μισθοδοσίας, ο μισθός ή η αντιμισθία ή η αποζημίωση ή η χορηγία των αξιωματούχων της Δημοκρατίας και των κρατικών υπαλλήλων οποιασδήποτε βαθμίδας, οι οποίοι συμπληρώνουν την ηλικία των εξήντα τριών (63) ετών και οι οποίοι είναι δικαιούχοι αναλογικής σύνταξης από το Ταμείο Κοινωνικών Ασφαλίσεων, μειώνεται κατά το ύψος της αναλογικής σύνταξης που αντιστοιχεί σε υπηρεσία μέχρι τετρακόσιους (400) μήνες στην κρατική υπηρεσία, ανάλογα με την υπηρεσία έκαστου αξιωματούχου ή υπαλλήλου. | | | | |
|  |  | | | | |
|  | (2) Ο Υπουργός Οικονομικών έχει εξουσία να αποφασίζει για την άρση ανωμαλιών και την επίλυση προβλημάτων που δυνατό να προκύψουν από την εφαρμογή της παρούσας ρύθμισης. | | | | |
|  |  | | | | |
| Φορολόγηση  επιδομάτων. | 9. Ανεξαρτήτως των διατάξεων οποιουδήποτε άλλου νόμου ή Κανονισμών, τα επιδόματα παραστάσεως και φιλοξενίας υπόκεινται σε φόρο εισοδήματος. | | | | |
|  |  | | | | |
| Απαγόρευση  απασχόλησης  συνταξιούχου  προσώπου.  97(Ι) του 1997  3(Ι) του 1998 77(Ι) του 1999 141(Ι) του 2001  69(Ι) του 2005  37(Ι) του 2010  94(Ι) του 2010  31(Ι) του 2012  131(Ι) του 2012. | 10. Απαγορεύεται η διενέργεια δαπάνης κάτω από οποιοδήποτε άρθρο και Κεφάλαιο του παρόντος Νόμου για την απασχόληση με οποιοδήποτε τρόπο συνταξιούχου προσώπου, σύμφωνα με τις διατάξεις του περί Συντάξεων Νόμου: | | | | |
|  |  | | | | |
|  | Νοείται ότι, οι διατάξεις του παρόντος άρθρου δεν εφαρμόζονται αναφορικά με την απασχόληση συνταξιούχων προσώπων- | | | | |
|  |  | | | | |
|  |  | | | (α) | σε πολιτειακό αξίωμα, |
|  |  | | |  |  |
|  |  | | | (β) | τα οποία δεν συμπλήρωσαν το 65ο έτος της ηλικίας τους κατά τον χρόνο έναρξης της απασχόλησής τους, |
|  |  | | |  |  |
|  |  | | | (γ) | τα οποία απασχολούνται δυνάμει οποιουδήποτε ειδικού Νόμου, |
|  |  | | |  |  |
|  |  | | | (δ) | σε περίπτωση που δεν δημιουργείται υπαλληλική σχέση, |
|  |  | | |  |  |
|  | 73(Ι) του 2016  205(Ι) του 2020. | | | (ε) | των οποίων η εξασφάλιση υπηρεσιών γίνεται με σύμβαση υπηρεσιών δυνάμει του περί της Ρύθμισης των Διαδικασιών Σύναψης Δημοσίων Συμβάσεων και για Συναφή Θέματα Νόμου. |
|  |  | | | | |
| Λειτουργοί υπεύθυνοι για την είσπραξη των εσόδων.  Συμπλήρωμα.  Μέρος Α΄. | 1. Οι λειτουργοί που αναφέρονται στο Μέρος Α΄ του Συμπληρώματος ορίζονται ως λειτουργοί υπεύθυνοι για την είσπραξη εσόδων. | | | | |
|  |  | | | | |
| Λειτουργοί που ασκούν έλεγχο πάνω στα κονδύλια.  Συμπλήρωμα.  Μέρος Β΄. | 1. Οι λειτουργοί που αναφέρονται στο Μέρος Β΄ του Συμπληρώματος ορίζονται ως λειτουργοί υπεύθυνοι για την άσκηση ελέγχου επί των κονδυλίων. | | | | |

Αρ. Φακ.: 23.01.062.199-2021

ΚΠ/ΧΧ